b'\n_START_ARTICLE_\nTarptautinio Teisingumo Teismo advokat\xc5\xb3 s\xc4\x85junga\n_START_PARAGRAPH_\nTarptautinio Teisingumo Teismo advokat\xc5\xb3 s\xc4\x85junga (angl. International Criminal Bar, ICB, pranc. Barreau P\xc3\xa9nal International, BPI) \xe2\x80\x93 Tarptautiniame Teisingumo Teisme Hagoje registruotus advokatus vienijanti nevyriausybin\xc4\x97 organizacija, asociacija.\n_START_SECTION_\nTikslai\n_START_PARAGRAPH_\nVienas i\xc5\xa1 ICB tiksl\xc5\xb3 - garantuoti advokat\xc5\xb3 Teisingumo Teisme teisin\xc4\x99 veikl\xc4\x85, advokat\xc5\xb3 nepriklausomum\xc4\x85, siekiant u\xc5\xbetikrinti liudytojams ir kaltinamiesiems teis\xc4\x99 \xc4\xaf teising\xc4\x85 teism\xc4\x85. ICB veikia etikos, teis\xc4\x97k\xc5\xabros bei teisinio advokat\xc5\xb3 \xc5\xa1vietimo srityse, rengia seminarus, renginius._NEWLINE_ICB s\xc4\x85junga \xc4\xafsteigta 2002 m. bir\xc5\xbeelio 15 d. konferencijoje Monrealyje (Kanada). Pirmasis visuotinis susirinkimas \xc4\xafvyko 2003 m. kovo 21-22 d Berlyne, kur dalyvavo 400 nari\xc5\xb3 i\xc5\xa1 50 valstybi\xc5\xb3. Nariai yra i\xc5\xa1 vis\xc5\xb3 \xc5\xbeemyn\xc5\xb3. 4 Tarybos nariai kaip regioniniai koordinatoriai atsakingi u\xc5\xbe tokias pasaulio dalis kaip Azija, Lotyn\xc5\xb3 Amerika su Karibika, Juodoji Afrika (\xe2\x80\x9eSubsachara\xe2\x80\x9c) ir Arab\xc5\xb3 pasaulis._NEWLINE_Nuo 2005 m. ICB vadovauja vokietis Eberhard Kempf, vienas ICB steig\xc4\x97j\xc5\xb3.'